text: Så hurtigt når politiet frem
  22 januar 2013 kl. 09.52
  Sydøstjyllands Politi hænger lidt i bremsen, når der bliver slået alarm om slagsmål, et igangværende indbrud, husspektakler, spirituskørsel eller røveri.
  I 2011 var Sydøstjyllands Politi fremme på seks minutter og 38 sekunder.
  Sidste år steg den såkaldte responstid til syv minutter og 30 sekunder.
  Syd- og Sønderjyllands Politi har derimod skruet op for tempoet.
  I 2011 var responstiden på otte minutter og 38 sekunder.
  Sidste år kom den ned på syv minutter og 43 sekunder.
  Syd- og Sønderjyllands Politi er stolt af forbedringen, selv om Sydøstjyllands Politi stadig fører med 13 sekunder.
  - Det er et område, vi konstant har fokus på, siger lederen af vagtcentralen hos Syd- og Sønderjyllands Politi, vicepolitiinspektør Finn Schøtt. Vi ved, at det betyder meget for den enkelte, at vi er så hurtigt fremme som muligt.
  Udsving i responstiden afhænger blandt andet af vejret. Selv patruljevogn under udrykning skal tage hensyn til glatte veje.
  Se politistatistikken.
  